Digitaalisuuden hyödyntäminen on osa Lehdon rakentamisen dna:ta. Digitaalisia järjestelmiä ja prosesseja hyödynnetään läpi koko rakennusprojektin suunnittelusta rakentamiseen ja näin ollen reaaliaikainen tieto on hyödynnettävissä eri rooleissa toimivien tahojen kesken läpi koko projektin. Rakentamisen aikana syntynyttä ja tallennettua tietoa voidaan hyödyntää edelleen rakennuksen elinkaaren aikana korjaus- ja täydennysrakentamisessa sekä rakennuksen ylläpidossa, käytössä ja omaisuudenhallinnassa. Digitaalisten prosessien hyödyntämisellä saavutetaan suunnittelun, hankintatoimen ja tuotannon merkittävä tehostuminen, kun prosessivaiheet ovat ennakoitavissa, jäljennettävissä ja toistettavissa. Yhtiö pystyy digitaalisten ratkaisujen avulla tehostamaan sen toimintaa läpimenoaikojen nopeutuessa ja laatutason sekä kohteen käytettävyyden parantuessa. Nämä tekijät luovat lisäarvoa sekä Lehdolle että sen asiakkaille.